La Nit de Sant Joan se celebrarà un any més en la Platja de Port de Sagunt
17 de juny 2016

![Imagen 1](/media/actualidad/PublishingImages/Julio 2016/______c_san juan.jpg)

La platja de Port de Sagunt tornarà a albergar la celebració de la Nit de Sant Joan, festivitat que dóna la benvinguda a l'estiu i que omple aquesta part de la ciutat de fogueres, veïns i turistes que acudeixen a la costa per a banyar-se els peus tal com mana el ritual. Els actes programats pel departament de Cultura de l'Ajuntament de Sagunt començaran a partir de les 20 hores, amb un espectacle infantil que és la gran novetat d'enguany, i conclouran a les 00.00 hores amb un castell de focs artificials.

El regidor delegat de Cultura, José Manuel Tarazona, ha explicat que **“enguany les activitats de Sant Joan van a ser molt completes amb el teatre infantil, la batucada i un correfoc molt intens. Hem volgut fer una programació completa en aquesta nit màgica i tan mediterrània perquè els ciutadans i turistes comencen l'estiu amb bon peu”.** José Manuel Tarazona ha demanat a tots els ciutadans que **“s'acosten a la platja de Port de Sagunt a gaudir de les activitats sempre amb prudència”.**

Les activitats per a celebrar el solstici d'estiu, donaran inici amb un espectacle infantil que tindrà lloc en la plaça de la Concòrdia, a partir de les 20 hores. Concretament, els més xicotets gaudiran de l'obra de titelles _“Piratas a toda costa”_ de la companyia Inestable.

A partir de les 22 hores la música envairà el passeig marítim amb la batucada de _Green Gos._ Més tard sobre les 23 hores, la diabòlica del Camp de Morvedre realitzarà un _correfoc_ en la plaça de la Concòrdia i el passeig marítim. Tot seguit, a partir de les 24 hores es dispararà un castell de focs artificials que acompanyarà als assistents en el moment de complir amb el ritual de banyar-se els peus.

*   [](http://www.facebook.com/sharer.php?u=https://aytosagunto.es/va/actualitat/la-nit-de-sant-joan-se-celebrara-un-any-mes-en-la-platja-de-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-nit-de-sant-joan-se-celebrara-un-any-mes-en-la-platja-de-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-nit-de-sant-joan-se-celebrara-un-any-mes-en-la-platja-de-port-de-sagunt/ "Linked In")
*   [](mailto:?body=https://aytosagunto.es/va/actualitat/la-nit-de-sant-joan-se-celebrara-un-any-mes-en-la-platja-de-port-de-sagunt/)